Ehk on just linna selge struktuur see, mis mõtlemist lihtsustab: Mannheim on ruudukujuline linn, kuhu planeeritija rajati 17. sajandil range ruudustiku kujuline tänavatevõrk Neckari  jõest lossini välja. Mannheimlane, kes ütleb teisele "C5" või "E7", ei mängi mitte laevade pommitamist, vaid ütleb, kus ta elab või kuhu läheb. Ja võimalusi on siin palju: Mannheimil on pakkuda lai palett vaatamisväärsusi, hõrgutavaid roogi, loodust ja kultuuri, traditsioonilist ja kaasaegset, üritusi ja pidusid, pulbitsevat elu ja vaikset olemist - ühesõnaga: mõnu ruudus. Rahvusteater oma ooperi-, sõna- ja balletilavastustega, kontserdid klassikast popini, loengud või kõikvõimalikud muud kultuuriüritused  sõltumatutest teatrites ning tavalistes ja tavatutes kohtades - Mannheimis tasub kõik end ära. Vaatamisväärsused, nagu Euroopa suuruselt teine barokkloss ja veetorn keset Euroopa üht kauneimat juugendstiilis kvartalit ootavad, et neid avastama tuldaks. Ja ka poodlejate süda lööb siin kiiremini - Rein-Neckari piirkonna sisseostumekas leidub kõike, mida hing ihkab.